UP: पत्रकार को पीटने वाले IAS अफसर ने की सुलह, एक दूसरे को खिलाई मिठाई
मुख्य विकास अधिकारी (सीडीओ) दिव्यांशु पटेल ने यहां पंचायत चुनाव के दौरान कथित तौर पर पिटाई करने वाले वीडियो पत्रकार से आखिरकार समझौता कर लिया है।
उन्नाव (उत्तर प्रदेश): मुख्य विकास अधिकारी (सीडीओ) दिव्यांशु पटेल ने यहां पंचायत चुनाव के दौरान कथित तौर पर पिटाई करने वाले वीडियो पत्रकार से आखिरकार समझौता कर लिया है। पत्रकार कृष्णा तिवारी और अधिकारी भी एक दूसरे को मिठाई खिलाते दिखे। इसकी एक फोटो भी सोशल मीडिया पर वायरल हुई है।पत्रकार कृष्णा तिवारी ने कहा कि अधिकारी ने अनजाने में कुछ भ्रम के कारण उन्हें मारा था और अपने काम के लिए माफी मांगी। पत्रकार ने कहा, "अधिकारी ने मेरे परिवार के सदस्यों से भी बात की और इस कृत्य पर खेद व्यक्त किया।"शनिवार को उन्नाव के मियागंज प्रखंड में प्रखंड प्रमुख के लिए मतदान के दौरान सीडीओ वीडियो पत्रकार के साथ मारपीट करते हुए कैमरे में कैद हो गया था। बाद में पत्रकारों ने विरोध प्रदर्शन किया।